Diari Oficial de la Generalitat Valenciana


Sumari del DOGV 9734, del 28-11-2023 (2023/11108)

RESOLUCIÓ 2787-VR-2291-FDY, de 9 de novembre de 2023, de la Presidència del Consorci Hospitalari Provincial de Castelló (CHPCS), de convocatòria per a la provisió de diversos llocs d'especial responsabilitat i confiança dins de l'àrea funcional d'infermeria o gerència, i de conformitat amb la seua classificació en la relació de llocs de treball del Consorci, com la seua configuració normativa, mitjançant el sistema de selectiu de convocatòria publica de lliure designació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9734

Data del DOGV
:   28-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11750


Data del document
:   09-11-2023

Organisme emissor
:   Consorci Hospitalari Provincial de Castelló

Tipus de document
:   Resolució

Descriptors 

:   * Consorci Hospitalari Provincial de Castelló

RESOLUCIÓ 1239-EH-9737-DTE, de 9 de novembre de 2023, de la Presidència del Consorci Hospitalari Provincial de Castelló (CHPCS), de convocatòria per a la provisió de diversos llocs d'especial responsabilitat i confiança dins de l'àrea funcional d'infermeria o gerència, i de conformitat amb la seua classificació en la relació de llocs de treball del Consorci, com la seua configuració normativa, mitjançant el sistema de selectiu de convocatòria publica de lliure designació. [2023/11051]  
El president del Consell de Govern del Consorci Hospitalari Provincial de Castelló, en virtut de les atribucions establides en l'Acord de delegació d'atribucions, aprovat pel Consell de Govern del Consorci de data 31 de maig de 2021, apartat primer A, 2 i 4, del Consorci Hospitalari Provincial de Castelló, fent ús de les competències atribuïdes per Acord de delegació d'atribucions aprovat pel Consell de Govern del Consorci, de 31 de maig de 2021, disposa:  
  
Vista la necessitat de procedir a la provisió reglamentària de diversos llocs de treball amb funcions d'especial responsabilitat i confiança, diferents dels corresponents a la funció administrativa i que no tenen caràcter directiu, i de conformitat amb el sistema de provisió de llocs a través del sistema de convocatòria pública de lliure designació, que resulten vacants, tant en la plantilla de personal funcionari com en la corresponent a personal laboral del CHPCS, i la relació de la qual s'incorpora a la present resolució com annex II.  
Resultant que en la relació de llocs de treball del Consorci Hospitalari Provincial de Castelló publicada en el DOGV número 8023 del 20 d'abril de 2017, correcció d'errades DOGV 8034 de 8 de maig de 2017, i que resulta vigent en l'actualitat per execució de la part dispositiva de la Sentència del Jutjat contenciós administratiu número 2 de Castelló, ST 87/2023 de 9 de març, amb les modificacions que aquesta relació de llocs haja pogut experimentar posteriorment amb vista a la incorporació de noves places i llocs de plantilla com a actes administratius que són objecte de conversió o conservació, no obstant els efectes de nul·litat absoluta que porta com a efecte l'execució de la sentència referenciada amb vista a l'Acord del Consell de Govern de data 10 de juny de 2020 que declara aprovada la plantilla orgànica de 2020 del CHPCS.  
  
Considerant que la provisió d'aquests llocs de treball ha d'efectuar-se pel sistema de lliure designació atenent la seua classificació en la relació de llocs de treball, i que la mateixa s'acorda tenint en compte els articles 109 i 115 de la Llei 4/2021, de 16 d'abril, de la funció pública valenciana, els articles 80 i 83 de l'Estatut Bàsic de l'Empleat públic, Reial decret legislatiu 5/2015, de 30 d'octubre així com el Conveni Col·lectiu del personal laboral del Consorci, article 11, i atenent a més, a les bases generals per a la provisió de places de caràcter directiu, places de lliure designació, caps de servei o secció assistencials, cap de servei, secció no assistencial i caps de grup, equip i altres llocs singularitzats no assistencials, aprovades pel Consell de Govern del Consorci en data 14 de desembre de 2022, publicades en el DOGV núm. 9508 de 10 de gener de 2023, i que van ser prèviament negociades en sessió extraordinària de la Mesa General de Negociació del CHPCS de data 23 de novembre de 2022.  
  
Resultant que el Consorci Hospitalari Provincial de Castelló està adscrit a la Generalitat Valenciana a través de la Conselleria de Sanitat, Administració sanitària responsable de la gestió dels serveis sanitaris en el seu àmbit territorial d'actuació, i els actes del Consorci subjectes directament o indirectament al poder de decisió d'aquesta administració.  
  
Resultant que de conformitat amb l'estructura organitzativa del CHPCS els llocs objecte de la present convocatòria estan adscrits funcionalment a l'àrea d'infermeria, llocs de treball de supervisió, i a l'àrea gerència, llocs de treball Infermeria cap de Servei SAIP/ cap de Servei Infermeria SAIP.  
Resultant que de conformitat amb la normativa que regula la creació de les categories professionals/llocs de treball, objecte de la present convocatòria, s'exigeix per a la seua provisió la titularitat de plaça en propietat en categoria professional per a l'accés de la qual s'haja exigit el nivell de titulació exigit en la normativa aplicable.  
Resultant que de conformitat amb la normativa exposada i la relació de llocs de treball, els llocs de treball amb funcions d'especial responsabilitat i confiança corresponents a l'àrea funcional d'infermeria, supervisor/a Infermeria SAIP (Servei Atenció i Informació al pacient) (núm. 1148), supervisor/a Infermeria Consultes Externes i S. Oftalmologia (núm. 3627), supervisor/a Infermeria Centres Externs (núm. 1090), supervisor/a Infermeria UHD (núm. 294 Unitat d'Hospitalització Domiciliària), supervisor/a Infermeria Diagnòstic per la Imatge (núm. 714), supervisor/a Infermeria Cirurgia i Traumatologia (núm. 1091), supervisor/a Infermeria Hospitalització Oncològica (núm. 3309) i supervisor/a Infermeria Salut Mental, Mitjana i Llarga Estada (núm. 715), han de ser proveïts pel sistema lliure designació, la convocatòria de la qual consistirà en l'apreciació discrecional per l'òrgan competent de la idoneïtat de les persones candidates en relació amb els requisits i les funcions per a l'acompliment de la plaça, tenint en compte el principi d'igualtat real de dones i homes i la prohibició de discriminació per raó de gènere, i tendint a la paritat de dones i homes en aquesta mena de nomenaments i que hauran de resoldre la seua adjudicació a la persona que es considere més idònia per al lloc o declarar-lo desert, encara que existisca personal que reunisca els requisits exigits si considera que cap resulta idònia per a exercir-ho.  
  
En virtut de les consideracions exposades es resol:  
  
Primer  
Convocar mitjançant el sistema de lliure designació, la provisió dels llocs de treball corresponents a l'àrea funcional d'infermeria i gerència del Consorci Hospitalari Provincial de Castelló que es relacionen a continuació en l'annex II de la present, de conformitat amb les bases que han de regir el procés de selecció segons l'Annex I que s'incorpora a la present, en aplicació de les bases de provisió de llocs de treball del CHPCS, aprovades per Consell de Govern del CHPCS de data 14 desembre de 2022 i publicades en el DOGV número 9508 de 10 de gener de 2023, amb aplicació, en allò que resulte necessari per resultar necessari per a la seua interpretació i integració de llacunes, o en el que no estiga específicament regulat, per la normativa de funció pública sectorial que resulte d'aplicació.  
  
Segon  
Contra aquesta resolució, que posa fi a la via administrativa, cal interposar conforme amb l'article 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs potestatiu de reposició, en el termini d'un mes comptat des de l'endemà de la seua notificació, davant el mateix òrgan que va dictar l'acte que s'impugna. La interposició del recurs, excepte en els casos en els quals una disposició establisca el contrari, no suspendrà l'execució de l'acte impugnat, de conformitat amb el que es disposa en l'article 117 de la Llei 39/2015, d'1 d'octubre. Alternativament podrà interposar de conformitat amb els articles 8, 45 i 46 de la Llei 29/1998, de 13 de juliol, recurs contenciós administratiu davant els òrgans competents de la jurisdicció contenciosa administrativa de la Comunitat Valenciana, dins del termini de dos mesos comptats des de l'endemà d'aquesta notificació. En cas d'optar pel recurs potestatiu de reposició, no es podrà interposar el recurs contenciós administratiu fins que aquell siga resolt expressament o s'haja produït la seua desestimació per silenci administratiu. Tot això sense perjudici de qualsevol altre recurs o acció que estime procedent.  
  
Castelló de la Plana, 9 de novembre de 2023.- El president del Consell de Govern del CHPCS (Acord delegació de competències del Consell de Govern del CHPCS de 31 de maig de 2021; DOGV 9107, 15.06.2021): Marciano Gómez Gómez.  
  
ANNEX I  
Bases de la convocatòria  
  
1. Objecte  
Aquests bases tenen per objecte regular la provisió, mitjançant el sistema de lliure designació, consistent en l'apreciació discrecional de la idoneïtat de les persones candidates en relació amb els requisits exigits per a l'acompliment d'un lloc de treball en el Consorci Hospitalari Provincial de Castelló que s'especifica a continuació, atenent a principis de mèrit i capacitat i a criteris d'idoneïtat, garantint la publicitat i concurrència.  
  
Característiques dels llocs de treball convocats:  
  
Nombre de llocs convocats: 1  
Número d'identificació del lloc en la plantilla: 1148  
Denominació: cap de Servei Infermeria SAIP (Infermeria cap de Servei SAIP)  
Subgrup: A2  
Assistència: sí  
Nivell de complement de destinació: 23  
Complement específic mensual: 1.172,22  
Ubicació del lloc: SAIP (Servei d'Atenció i Informació al Pacient) del Consorci Hospitalari Provincial de Castelló  
Requisits titulació: graduat/a o diplomat/a universitària en infermeria o ajudant tècnic/a sanitaris.  
  
Nombre de llocs convocats: 1  
Número d'identificació del lloc en la plantilla: 3627  
Denominació: supervisor/a Infermeria  
Subgrup: A2  
Assistència: sí  
Nivell de complement de destinació: 23  
Complement específic mensual: 1.195,88  
Ubicació del lloc: Consultes Externes i Servei d'Oftalmologia del Consorci Hospitalari Provincial de Castelló  
Requisits titulació: graduat/a o diplomat/a universitària en infermeria o ajudant tècnic/a sanitari.  
Graduat/a o diplomat/a universitari en infermeria o ajudant tècnic/a sanitari. graduat/a o diplomat/a universitari en Fisioteràpia o equivalent o títol oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a la categoria.  
  
Nombre de llocs convocats: 1  
Número d'identificació del lloc en la plantilla: 1090  
Denominació: supervisor/a Infermeria  
Subgrup: A2  
Assistència: sí  
Nivell de complement de destinació: 23  
Complement específic mensual: 1.195,88  
Ubicació del lloc: Centres Externs del Consorci Hospitalari Provincial de Castelló  
Requisits titulació: graduat/a o diplomat/a universitària en infermeria o ajudant tècnic/a sanitari. Graduat/a o diplomat/a universitari en Fisioteràpia o equivalent o títol oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a la categoria.  
  
  
Nombre de llocs convocats: 1  
Número d'identificació del lloc en la plantilla: 294  
Denominació: supervisor/a Infermeria  
Subgrup: A2  
Assistència: sí  
Nivell de complement de destinació: 23  
Complement específic mensual: 1.195,88  
Ubicació del lloc: UHD (Unitat d'Hospitalització Domiciliària) del Consorci Hospitalari Provincial de Castelló  
Requisits titulació: graduat/a o diplomat/a universitària en infermeria o ajudant tècnic/a sanitari. Graduat/a o diplomat/a universitari en Fisioteràpia o equivalent o títol oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a la categoria.  
  
  
Nombre de llocs convocats: 1  
Número d'identificació del lloc en la plantilla: 714  
Denominació: supervisor/a Infermeria  
Subgrup: A2  
Assistència: sí  
Nivell de complement de destinació: 23  
Complement específic mensual: 1.195,88  
Ubicació del lloc: Diagnòstic per la Imatge del Consorci Hospitalari Provincial de Castelló  
Requisits titulació: graduat/a o diplomat/a universitària en infermeria o ajudant tècnic/a sanitari. Graduat/a o diplomat/a universitari en Fisioteràpia o equivalent o títol oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a la categoria.  
  
  
Nombre de llocs convocats: 1  
Número d'identificació del lloc en la plantilla: 1091  
Denominació: supervisor/a Infermeria  
Subgrup: A2  
Assistència: sí  
Nivell de complement de destinació: 23  
Complement específic mensual: 1.195,88  
Ubicació del lloc: Cirurgia i Traumatologia del Consorci Hospitalari Provincial de Castelló  
Requisits titulació: graduat/a o diplomat/a universitària en infermeria o ajudant tècnic/a sanitari. Graduat/a o diplomat/a universitari en Fisioteràpia o equivalent o títol oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a la categoria.  
  
  
Nombre de llocs convocats: 1  
Número d'identificació del lloc en la plantilla: 3309  
Denominació: Supervisor/a Infermeria  
Subgrup: A2  
Assistència: sí  
Nivell de complement de destinació: 23  
Complement específic mensual: 1.195,88  
Ubicació del lloc: Hospitalització Oncològica del Consorci Hospitalari Provincial de Castelló  
Requisits titulació: graduat/a o diplomat/a universitària en infermeria o ajudant tècnic/a sanitari. Graduat/a o diplomat/a universitari en Fisioteràpia o equivalent o títol oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a la categoria.  
  
  
Nombre de llocs convocats: 1  
Número d'identificació del lloc en la plantilla: 715  
Denominació: supervisor/a Infermeria  
Subgrup: A2  
Assistència: sí  
Nivell de complement de destinació: 23  
Complement específic mensual: 1.195,88  
Ubicació del lloc: Salut Mental, Mitjana i Llarga Estada del Consorci Hospitalari Provincial de Castelló  
Requisits titulació: graduat/a o diplomat/a universitària en infermeria o ajudant tècnic/a sanitari. Graduat/a o diplomat/a universitari en Fisioteràpia o equivalent o títol oficial de Grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a la categoria.  
  
  
Les quanties corresponents a les retribucions bàsiques i complementàries assignades als llocs de treball es veuran incrementades de conformitat amb l'aplicació de l'increment de l'IPC del 0,5 % addicional previst per al mes de desembre.  
2. Requisits que han de reunir les persones aspirants  
Hauran de complir-se l'últim dia de termini legal de presentació de sol·licituds, i mantindre's fins a la presa de possessió.  
a) Posseir la nacionalitat espanyola o de qualsevol altre estat membre de la Unió Europea, així com dels estats als quals, en virtut de tractats internacionals celebrats per la Unió Europea i ratificats per Espanya, siga aplicable la lliure circulació de persones treballadores. Així mateix podran participar, qualsevol que siga la seua nacionalitat, quins siguen cònjuges d'espanyols i de nacionals d'altres estats membres de la Unió Europea, sempre que no estiguen en separació de dret, i els seus descendents i els seus cònjuges sempre que no estiguen en separació de dret, siguen menors de vint-i-un anys o majors d'aquesta edat dependents.  
b) Estar en possessió de la titulació necessària en relació amb les característiques del lloc, de conformitat amb la normativa aplicable i el que s'estableix en la convocatòria, així com ostentar capacitat adequada per a l'acompliment.  
c) Tindre la condició de personal empleat públic fix o de carrera del Consorci Hospitalari Provincial de Castelló.  
e) No haver sigut separat del servei, mitjançant expedient disciplinari, en qualsevol Servei de Salut o administració pública ni trobar-se inhabilitat amb caràcter ferm per a l'exercici de funcions públiques ni, si és el cas, per a la corresponent professió.  
f) No excedir de l'edat de jubilació.  
g) Posseir les capacitats físiques i psíquiques necessàries per a l'acompliment de les funcions que es deriven del corresponent nomenament.  
h) Així mateix, i conforme al que es disposa en l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'Enjudiciament Civil, en les professions, oficis i activitats que impliquen contacte habitual amb menors, serà requisit no haver sigut condemnat o condemnada per sentència ferma per algun delicte contra la llibertat i indemnitat sexual, que inclou l'agressió i abús sexual, assetjament sexual, exhibicionisme i provocació sexual, prostitució i explotació sexual i corrupció de menors, així com per tràfic d'éssers humans. En el moment de la contractació la persona interessada haurà d'acreditar aquesta circumstància mitjançant l'aportació d'una certificació negativa del Registre Central de delinqüents sexuals.  
  
3. Presentació de sol·licituds i requisits específics de presentació  
3.1. En el procés selectiu mitjançant el sistema de lliure designació juntament amb la sol·licitud, les persones concursants hauran d'aportar la següent documentació, original o degudament compulsada:  
a) Certificat que acredite la condició d'empleat/a públic/laboral fix o de funcionari de carrera del Consorci Hospitalari Provincial de Castelló.  
b) Titulació corresponent al grup de classificació professional o certificació acadèmica que acredite haver realitzat tots els estudis per a l'obtenció del títol i haver realitzat el depòsit per a la seua expedició. En el cas de titulacions obtingudes a l'estranger, credencial que acredite l'homologació que corresponga.  
c) Currículum professional o historial professional de competències i capacitats del personal aspirant, en el qual es resumisca la formació i mèrits acadèmics, l'experiència professional i de gestió en l'acompliment del lloc convocat o llocs de treball amb funcions similars a les del lloc que es concursa, així com documentació justificativa dels mèrits al·legats, juntament amb una memòria explicativa de les línies fonamentals i objectius a aconseguir en el lloc sol·licitat, anàlisi del lloc, característiques, condicions, mitjans necessaris, propostes de millora en el desenvolupament de funcions i totes aquelles qüestions que l'aspirant considere d'interés o importància, l'extensió de la qual no podrà excedir de 20 fulls.  
3.2. Les sol·licituds es realitzen a través del Registre d'Entrada del Consorci Hospitalari Provincial de Castelló (per motius informàtics que dificulten el seu tràmit electrònic), havent d'adjuntar tota la documentació acreditativa que s'indica en l'apartat 3.1  
3.3. Termini de presentació de sol·licituds: serà de 15 dies naturals comptats a partir de la publicació en el Diari Oficial de la Generalitat Valenciana de la present convocatòria.   
  
  
4. Valoració i resolució  
La direcció corresponent al lloc convocada juntament amb una comissió d'almenys dos membres nomenats per a tal fi, comprovaran el compliment dels requisits de participació i en cas de conducta, podrà requerir a les persones interessades perquè en un termini de 10 dies hàbils realitzen les esmenes que procedisquen, procedint a valorar els mèrits acreditats per les persones sol·licitants en relació amb el seu currículum professional així com una memòria explicativa de les línies fonamentals a seguir i els objectius a aconseguir el lloc que se sol·licita podent, potestativament, preveure's en la convocatòria la realització d'una entrevista. Aquesta direcció emetrà informe proposta d'adjudicació, preceptiu i no vinculant en relació amb les sol·licituds que compleixen els requisits i ho elevarà a la Gerència del Consorci Hospitalari Provincial de Castelló, perquè adopte la resolució pertinent.  
  
  
5. Resolució i nomenament  
La persona aspirant seleccionada serà nomenada mitjançant Resolució de l'òrgan competent en el Consorci Hospitalari Provincial de Castelló, que serà publicada en la pàgina web del Consorci Hospitalari Provincial de Castelló servint de notificació a totes les persones interessades a l'efecte de possibles impugnacions o recursos.  
La convocatòria podrà ser declarada deserta, per acord motivat, quan no concórreguen aspirants idonis per al seu acompliment.  
La persona que haguera sigut seleccionada per a ocupar el lloc objecte de la present convocatòria quedarà o romandrà, en la situació administrativa que li corresponga segons la seua vinculació i règim jurídic en el Consorci Hospitalari Provincial de Castelló. Serà nomenada d'acord amb l'indicat, i el seu cessament serà discrecional per part de l'òrgan competent per al seu nomenament.  
  
  
  
ANNEX II  
  
Núm. lloc Naturalesa Denominació i ubicació en Consorci Hospitalari  
1148 Funcionari/a (Cap de Servei SAIP/ Infermeria cap de Servei SAIP  
3627 Laboral Supervisor/a Infermeria Consultes Externes i Servei Oftalmologia  
1090 Funcionari/a Supervisor/a Infermeria Centres Externs  
294 Funcionari/a Supervisor/a Infermeria UHD (U. Hospitalització Domiciliària)  
714 Funcionari/a Supervisor/a Infermeria Diagnòstic per la Imatge  
1091 Funcionari/a Supervisor/a Infermeria Cirurgia i Traumatologia  
3309 Laboral Supervisor/a Infermeria Hospitalització Oncològica  
715 Funcionari/a Supervisor/a Infermeria Salut Mental Mitjana i Llarga Estada